stanford-oval/wikipedia huggingface dataset:
נשיא דרום אפריקה
תהליך הבחירה

בדרום אפריקה נהוגה שיטה מיוחדת לבחירת הנשיא. שלא כמו דומיניונים או מושבות בריטיות לשעבר, שאימצו את שיטת הממשל הפרלמנטרית-רפובליקנית ואלה שנוהגים על פי שיטת הממשל הבריטית, בראש ממשלת דרום אפריקה עומד הנשיא, שמשמש בה בעת כראש המדינה, ראש הממשלה והמפקד העליון של כוחות ההגנה. בניגוד לשיטה הנשיאותית הנהוגה ברבות ממדינות העולם, נשיא דרום אפריקה נבחר על ידי הפרלמנט, ולא באמצעות בחירה ישירה של העם או של חבר אלקטורים ובפועל הוא יכול להשפיע על תהליכי חקיקה בהיותו מנהגי מפלגת הרוב בפרלמנט. בצורה זו החוקה קבעה שיטה שמשלבת הן את צורת הממשל הפרלמנטרית והן את צורת הממשל הנשיאותית באופן הפוך מזה שהונהג בישראל.
הנשיא נתון להגבלות שמונעות את שליטתו התמידית על הממשלה, כפי שהיה נהוג במדינות אפריקניות אחרות. תקופת הכהונה היא של 5 שנים והנשיא לא יכול לכהן יותר משתי תקופות כהונה רצופות. כך ששיטת הבחירה של הנשיא מנסה למנוע את האפשרות של צבירת כוח בידי הנשיא כפי שהיה בתקופת האפרטהייד או במדינות אפריקניות רבות.
סמכויות הנשיא

הנשיא הוא ראש המדינה והעומד בראשות הממשלה.
מנהיג הקבינט.
מנהל שרים וחברי קבינט.
מאשר ומעניק אותות כבוד לאומיים.
המפקד העליון של כוחות ההגנה של דרום אפריקה.
ממנה את נשיא בית המשפט העליון, את סגנו, את נשיא בית המשפט לערעורים ואת סגנו.
חותם על כל החוקים שמחוקק הפרלמנט.
בסמכותו להכריז על מלחמה ועל שלום.
מקום משכנו של הנשיא הוא ב"בניין האיחוד" (Union Buildings) בפרטוריה וכן יש לו לשכה בקייפטאון. כמו כן יש לו מעון רשמי בשתי הערים.
רשימת נשיאי דרום אפריקה > חוקת 1961 (תפקיד ייצוגי)

| שם הנשיא | תמונה | תחילת כהונה | סיום כהונה | מפלגה |
| --- | --- | --- | --- | --- |
| צ'ארלס רוברטס סווארט   Charles Robberts Swart   (1894–1982) |  | 31 במאי 1961 | 31 במאי 1967 | המפלגה הלאומית |
| תאופילוס אבנהעזר דונגס   Theophilus Ebenhaezer Dönges   (1898–1968) |  | נבחר לכהונה   אך לקה בשבץ מוחי   ולא כיהן בתפקיד |  | המפלגה הלאומית |
| ז'וזואה פרנסואה נודה   Jozua François Naudé   (1889–1969)   (נשיא בפועל) |  | 1 ביוני 1967 | 10 באפריל 1968 | המפלגה הלאומית |
| יאקובוס יוהנס פושה   Jacobus Johannes Fouché   (1898–1980) |  | 10 באפריל 1968 | 9 באפריל 1975 | המפלגה הלאומית |
| יוהנס דה קלרק   Johannes de Klerk   (1903–1979)   (נשיא בפועל) |  | 9 באפריל 1975 | 19 באפריל 1975 | המפלגה הלאומית |
| ניקולאס יוהנס דידריקס   Nicolaas Johannes Diederichs   (1903–1978) |  | 19 באפריל 1975 | 21 באוגוסט 1978   (מת בעת כהונתו) | המפלגה הלאומית |
| מרה פיליון   Marais Viljoen   (1915–2007)   (נשיא בפועל) |  | 21 באוגוסט 1978 | 10 באוקטובר 1978 | המפלגה הלאומית |
| ג'ון פורסטר   Balthazar Johannes Vorster   (1915–1983) |  | 10 באוקטובר 1978 | 4 ביוני 1979 (התפטר) | המפלגה הלאומית |
| מרה פיליון   Marais Viljoen   (1915–2007) |  | 19 ביוני 1979   (נשיא בפועל   החל מ-4 ביוני 1979) | 3 בספטמבר 1984 | המפלגה הלאומית |
רשימת נשיאי דרום אפריקה > חוקת 1983 (תפקיד ביצועי)

| שם הנשיא | תמונה | תחילת כהונה | סיום כהונה | מפלגה |
| --- | --- | --- | --- | --- |
| פיטר וילם בותה   Pieter Willem Botha   (1916–2006) |  | 14 בספטמבר 1984   (נשיא בפועל   החל מ-3 בספטמבר 1984) | 15 באוגוסט 1989   (התפטר) | המפלגה הלאומית |
| פרדריק וילם דה קלרק   Frederik Willem de Klerk   (1936–2021) |  | 20 בספטמבר 1989   (נשיא בפועל   מ-15 באוגוסט 1989) | 10 במאי 1994 | המפלגה הלאומית |
רשימת נשיאי דרום אפריקה > חוקת 1996 (תפקיד ביצועי)

| שם הנשיא | תמונה | תחילת כהונה | סיום כהונה | מפלגה |
| --- | --- | --- | --- | --- |
| נלסון מנדלה   Nelson Mandela   (1918–2013) |  | 10 במאי 1994 | 16 ביוני 1999 | הקונגרס הלאומי האפריקני |
| תאבו מבקי   Thabo Mbeki   (נולד ב-1942) |  | 16 ביוני 1999 | 24 בספטמבר 2008   (התפטר מתפקידו) | הקונגרס הלאומי האפריקני |
| קגאלמה מוטלנטה   Kgalema Motlanthe   (נולד ב-1949) |  | 25 בספטמבר 2008 | 9 במאי 2009 | הקונגרס הלאומי האפריקני |
| ג'ייקוב זומה   Jacob Zuma   (נולד ב-1942) |  | 9 במאי 2009 | 14 בפברואר 2018 | הקונגרס הלאומי האפריקני |
| סיריל רמפוזה   Cyril Ramaphosa   (נולד ב-1952) |  | 14 בפברואר 2018 | מכהן | הקונגרס הלאומי האפריקני |
ראו גם

ראש ממשלת דרום אפריקה
הערות שוליים

↑  חוקת דרום אפריקה, פרק 5, סעיף 88, הדן במשך תקופת הכהונה של הנשיא
↑  "Voting Completed to Elect New President".
↑  "Elections in South Africa".
↑  Asian Tribune
| נשיאי דרום אפריקה |
| --- | --- | --- |
| חוקת 1961 (תפקיד ייצוגי) | צ'ארלס רוברטס סווארט • תאופילוס אבנהעזר דונגס • ז'וזואה פרנסואה נודה • יאקובוס יוהנס פושה • יוהאנס דה קלרק • ניקולאס יוהאנס דידריקס • מרה פיליון • ג'ון פורסטר • מרה פיליון |  |
| חוקת 1983 (תפקיד ביצועי) | פיטר וילם בותה • כריס היוניס • פיטר וילם בותה • פרדריק וילם דה קלרק |  |
| חוקת 1996 (תפקיד ביצועי) | נלסון מנדלה • תאבו מבקי • קגאלמה מוטלנטה • ג'ייקוב זומה • סיריל רמפוזה |  |
סאלח-חסן ח'ניפס

סאלח-חסן ח'ניפס (בערבית: صالح حسن خنيفس; 1 במרץ 1913 – 16 במרץ 2002) היה חבר כנסת דרוזי בכנסת השנייה והשלישית.
קורות חיים

למד בבית ספר יסודי בשפרעם ובמרכז הדתי הדרוזי בחצביה שלבנון.
בשנות השלושים יצר קשרים עם אבא חושי ויצחק בן-צבי.
ב-1949 היה חבר בוועדה הדרוזית העליונה שנבחרה על ידי הממשלה באותה השנה. בשנת 1951 היה יו"ר מועצת הקואפרטיבים של שיווק היבול.
היה חבר כנסת מטעם סיעת קידמה ועבודה המזוהה עם מפא"י במהלך הכנסת השנייה וה-3. ב-1959 חל קרע בינו לבין מפא"י, והוא הקים רשימה עצמאית לבחירות לכנסת הרביעית, שלא עברה את אחוז החסימה.
בנו, פרג' חניפס, מכהן כסגן ראש עיריית שפרעם.
הערות שוליים

↑  הממשלה תשתף קואופרטיבים ערבים בפיתוח הכפר, דבר, 10 באפריל 1951
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
נפת יזרעאל

| --- | --- |
 מדינה:  ישראל ישראל
 מחוז:  מחוז הצפון
 בירת הנפה:  נצרת 
 על שם:  תל יזרעאל 
 שטח:  1,193 קמ"ר
 אוכלוסייה:  ‏
  ‑ בנפה:  490,300 (2015)
 קואורדינטות:  32°42′N 35°18′E﻿ / ﻿32.7°N 35.3°E﻿ / 32.7; 35.3 
  מפת מיקום  מפה מפורטת    לחצו כדי להקטין חזרה   לחצו להגדלה    חלוקת מחוז הצפון לנפות ולאזורים   he tabBackground:;tabBorder:#aaa;defaultTab:0;
 
נפת יזרעאל (נקראת לעיתים נפת עפולה) היא נפה במחוז הצפון במדינת ישראל. הנפה קרויה על שם עמק יזרעאל הנמצא בשטחה.
שטח הנפה הוא 1,193 קמ"ר.
נכון לשנת 2015 חיים בנפה כ-490,300 תושבים.
| ערים | מועצות מקומיות | מועצות אזוריות |
| --- | --- | --- |
|  יקנעם עילית  מגדל העמק  נצרת  נוף הגליל  עפולה  בית שאן |  אכסאל  בסמת טבעון  בועיינה-נוג'ידאת  דבורייה  זרזיר  טורעאן  יפיע  כעביה-טבאש-חג'אג'רה  כפר כנא  משהד  עילוט  עין מאהל  ריינה  רמת ישי  שבלי - אום אל-גנם |  מועצה אזורית אל-בטוף  מועצה אזורית בוסתאן אל-מרג'  מועצה אזורית הגלבוע  מועצה אזורית מגידו  מועצה אזורית עמק המעיינות  מועצה אזורית עמק יזרעאל |
| דגל ישראל מחוז הצפון |
| --- | --- | --- |
| נפות | נפת רמת הגולן • נפת צפת • נפת עכו • נפת כנרת • נפת יזרעאל | מפת מחוז הצפון |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות-תרשיחא • נהריה • נוף הגליל • נצרת • סח'נין • עכו • עפולה • עראבה • צפת • קריית שמונה • שפרעם • מע'אר | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בוקעאתא • ביר אל-מכסור • בית ג'ן • בסמת טבעון • בענה • ג'דיידה-מכר • ג'וליס • ג'ש (גוש חלב) • דבורייה • דיר חנא • דיר אל-אסד • זרזיר • חורפיש • חצור הגלילית • טובא-זנגרייה • טורעאן • יאנוח-ג'ת • יבנאל • יסוד המעלה • יפיע • ירכא • כאבול • כאוכב אבו אל-היג'א • כסרא-סמיע • כעביה-טבאש-חג'אג'רה • כפר ורדים • כפר יאסיף • כפר כמא • כפר כנא • כפר מנדא • כפר תבור • מג'ד אל-כרום • מג'דל שמס • מגדל • מזרעה • מטולה • מסעדה • מעיליא • משהד • נחף • סאג'ור • ע'ג'ר • עיילבון • עילוט • עין מאהל • עין קנייא • פסוטה • פקיעין • קצרין • ראמה • ראש פינה • ריינה • רמת ישי • שבלי - אום אל-גנם • שלומי • שעב | מפת מחוז הצפון |
| מועצות אזוריות | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
| מועצה מקומית תעשייתית | מגדל תפן | מפת מחוז הצפון |
| יישובים לשעבר | אבוקה • אחוזת נפתלי • אתגר • גבעות זייד • מחנה ישראל • שייח' בראק | מפת מחוז הצפון |
ערך זה הוא קצרמרבנושא ישראל. אתם מוזמנים לתרום לוויקיפדיה ו.
סבופלורן

| --- | --- |

 
 שם IUPAC
 1,1,1,3,3,3-Hexafluoro-2-(fluoromethoxy)propane
 נתונים כימיים
 כתיב כימי:  C4H3F7O
 מסה מולרית:  200.055 g/mol
 מזהים
 קוד ATC:  N01AB08 
 מספר CAS:  28523-86-6
 PubChem:  5206
 ChemSpider:  5017
 
סבופלורן (Sevoflurane) הוא אתר הלוגני בעל ריח מתוק שמשמש כחומר הרדמה. זהו אחד מחומרי ההרדמה הנדיפים הנפוצים ביותר. הוא משמש להשראת הרדמה, וכן הוא פופולרי עבור הרדמת ילדים משום שהוא אינו גורם לדיכוי של המערכת הקרדיווסקולרית.
סבונית

| סבונית |
| --- | --- |
 סבונית השדה
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ציפורנאים
משפחה:: ציפורניים
סוג:: סבונית
שם מדעי
 Vaccaria ‏Wolf, 1816
סבונית (שם מדעי: vaccaria) הוא סוג צמח עשבוני ממשפחת הציפורניים שמיניו קיבלו את שמם, בגלל החומר סאפונין שהם עשירים בו. הסאפונין הוא חומר בעל תכונות הקצפה, ומשמש כחומר עזר בתעשיית חומרי הניקוי. בעבר היו משתמשים בשורשים, בענפים הרכים, בזרעים ובפרחים של מיני הסבונית, לכביסת בדים עדינים כאריגי משי ותחרה.
מספר מיני הסבונית הוא כ-40, והם נפוצים ביבשת אירופה ובארצות הים התיכון. הם נפוצים כצמחי בר וגם כצמחי תרבות.
גובה הגבעול הוא בין 50–70 ס"מ. העלים נגדיים, ומסודרים על הגבעול בזוגות. הפרחים הם תפרחת דו-בדית כך שמהציר הראשי מסתעפים שני ענפים נושאי פרחים, וכל אחד מהם בעצמו הוא גם ציר להסתעפות של שני ענפים נושאי פרחים.
הפרח הוא גביע בעל 5 שיניים, וחמש צלעות בולטות ההופכות לאחר הפריחה למעין כנפיים. לפרח 5 עלי כותרת ו- 10 אבקנים. הפרי הוא הלקט מארך בעל 4 קשוות.
בסוג זה 4 מינים:
Vaccaria grandiflora
סבונית השדה (Vaccaria hispanica) - נפוץ בארץ ישראל
Vaccaria liniflora
Vaccaria oxyodonta
סאטיה נאדלה

| --- | --- |

סאטיה נאדלה, 2017
 לידה:  19 באוגוסט 1967 (בן 57) היידראבאד, הודו 
 מדינה:  הודו 
 מקום מגורים:  בלוויו 
 השכלה:  Manipal Institute of Technology  אוניברסיטת ויסקונסין-מילווקי  בית הספר לעסקים בות'  Mangalore University  Manipal University 
 תקופת הפעילות:  מ-1992 
 מעסיק:  מיקרוסופט, סאן מיקרוסיסטמס 
 תפקיד:  מנהל כללי (4 בפברואר 2014) 
 השקפה דתית:  דאואיזם 
 פרסים והוקרה:  הודי השנה של CNN-News18 (2014)  Financial Times Person of the Year (2019)  Padma Bhushan in trade and industry (2022)  Pravasi Bharatiya Samman (2015)  טיים 100 (2018) 
 אתר רשמי
 
סאטְיה נאדֶלה (בטלוגו: సత్య నాదెళ్ల; באנגלית: Satya Nadella; נולד ב-19 באוגוסט 1967) הוא הודי-אמריקאי המכהן כמנכ"ל חברת מיקרוסופט החל מ-4 בפברואר 2014, אז החליף בתפקיד את סטיב באלמר. ביוני 2021 מונה גם ליו"ר החברה.
ביוגרפיה

נאדלה נולד בהיידראבאד שבאנדרה פרדש בדרום הודו. קיבל תואר ראשון בהנדסת חשמל מאוניברסיטת מנגלור בהודו. לאחר מכן עבר לארצות הברית על מנת לסיים תואר שני במדעי המחשב באוניברסיטת ויסקונסין, ובהמשך תואר MBA מאוניברסיטת שיקגו. עבד תקופה קצרה בחברת סאן מיקרוסיסטמס בשנת 1992.
בשנת 1992 החל לעבוד בחברת מיקרוסופט. הוא עבד בחטיבת הפיתוח של שירותי אינטרנט. היה מנהל חטיבת השרתים בחברה, וכיהן בתפקיד סגן נשיא החברה בתחום פרויקטים מיוחדים ומחשוב ענן, והיה אחראי לבנייה ולהפעלת פלטפורמות מחשוב, כלי פיתוח ושירותי ענן.
בשנת 2014 מונה למנכ"ל השלישי בתולדות החברה, לאחר ביל גייטס וסטיב באלמר.
בשנת 2017 יצא לאור ספרו "Hit Refresh: The quest to rediscover Microsoft's soul and imagine a better future for everyone".
בדצמבר 2018, כונה על ידי "Comparably" בתואר המחמיא "המנכ"ל הטוב ביותר של חברה גדולה באמריקה", תוך ציטוט משובים אנונימיים של עובדי מיקרוסופט. נאדלה הוביל שינוי תרבותי במיקרוסופט, ולצמיחה בחטיבת הענן של החברה. על השנה הפיסקלית של 2019 קיבל נאדלה משכורת של 43 מיליון דולר שרובה ניתן במניות.
ביוגרפיה > חיים אישיים

נאדלה משחק קריקט תחרותי וחובב שירה אמריקנית והודית.
הוא נשוי לאנופאמה, בתו של חברו ללימודים של אביו. הם מתגוררים בבלוויו, פרבר של סיאטל. לזוג נולדו שתי בנות ובן. הבן נפטר בשנת 2022 בגיל 26, לאחר שהתמודד בחייו עם שיתוק מוחין. נמסר כי הבן תרם במהלך חייו לפיתוחים שונים של מיקרוסופט לטובת אנשים עם מוגבלויות.
הערות שוליים

↑  מיקי גרינפלד, קיבל קידום: סאטיה נאדלה מנכ"ל מיקרוסופט מונה ליו"ר החברה, באתר כלכליסט, 17 ביוני 2021
↑  "The rise of Satya Nadella, the CEO who totally turned Microsoft around in 5 years and made it more valuable than Apple". businessinsider.com. 4 פברואר 2019. נבדק ב-13 פברואר 2019.{{cite web}}:  תחזוקה - ציטוט: url-status (link)
↑   ליאור קודנר, "רענון": איך הפכה מיקרוסופט מחברה נשרכת מאחור לדבר החם בעולם הטכנולוגיה, באתר הארץ, 13 בדצמבר 2017
↑  Herborn, Daniel (12 בדצמבר 2018). "Microsoft's Satya Nadella tops list of USA's best CEOs". נבדק ב-12 בדצמבר 2018. {{cite news}}:  (עזרה)
↑   בתוך שלוש שנים, המנכ"ל סאטיה נאדלה השתיל במיקרוסופט דנ"א חדש, באתר TheMarker‏, 5 באפריל 2017
↑  אושרית גן-אל, ‏שווי המשכורת השנתית של מנכ"ל מיקרוסופט: 43 מיליון דולר, באתר גלובס, 17 באוקטובר 2019
↑  "היום זה יום מלא ענווה מבחינתי", באתר גלובס, 5 בפברואר 2014
 10 בערך: מנכ"ל מיקרוסופט החדש סוגר שנה ראשונה בתפקיד, באתר כלכליסט, 19 בפברואר 2015
1 2  גלי פיאלקוב, ‏טרגדיה: הבן של סאטיה נאדלה מת בגיל 26, באתר "אנשים ומחשבים", 2 במרץ 2022
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |

| --- | --- |
בקרת זהויות :  NLI: 987007385838605171  PLWABN: 9810551765005606  GND: 1148557989  ISNI: 0000 0004 5208 5114  LCCN: nb2015015253  NDL: 001278554  NKC: jo2018982180  NLK: KAC201811889  NTA: 412895196  SUDOC: 237222493  VIAF: 317106370   WorldCat (עם VIAF): 317106370
נטע מורן

| --- | --- |

נטע מורן בשנת 2009
 לידה:  27 במרץ 1959  (בת 65) יגור, ישראל ישראל
 מדינה:  ישראל 
 תקופת הפעילות:  מ-1985
 פרסים והוקרה:  פרס פסטיבל פאלמה דה מיורקה - שחקנית ראשית - סרטים קצרים 2015, פרס השחקן סרטי גמר בי"ס לקולנוע מנשר 2014
 פרופיל ב-IMDb
 
נטע מורן (נולדה ב-27 במרץ 1959) היא שחקנית קולנוע ותיאטרון ישראלית.
הופעות > סרטים שבהם השתתפה

החולמים 1987
רכבת העמק 1989
זמן אמת 1991
חול 1997
קיצור תולדות האוהבים 1996
צדק מוחלט 1998
אביב 1998
כפית סוכר 2008
מונליזה בכפר 2009
למלא את החלל 2012
לתמונת אמא 2013
שן כריש 2015
הופעות > תוכניות טלוויזיה בהן השתתפה

כן או לא
משמרת לילה
האישה שהפסיקה לאכול 1990
סיטון 1995
קפה פריז 1996
המוסד 1996
המכון 2000
דום לב 2001
כנפיים 2003
הילד של דיאנה 2005
מגדלים באוויר 2009
הופעות > הצגות תיאטרון בהן השתתפה

חמש צעקות 1986
הבשורה על פי כריסטין 1987
אלמנות 1987
גזר דין 1989
קפיצה לחו"ל 1990
חשמלית ושמה תשוקה 1991
טיול אופנועים 1993
קרוב יותר 1999
הופעות > הצגות תיאטרון לילדים בהן השתתפה

להחזיר את הגלגל 1993
האישה שגרה בתמונה 2008
אסונות וניסים 2013
הערות שוליים

↑  רשימת מורים בתיאטרון חולון
↑  ההצגה באתר תמונע
↑  טריילר ל"תמונת אמא"
↑   נירית אנדרמן, "גרינלנד" זכה בפרס הסרט הישראלי הטוב בפסטיבל סרטי הסטודנטים בת"א, באתר הארץ, 8 ביוני 2014
סוואו קאטו

סוואו קאטו (ביפנית: 加藤 沢男; נולד ב-11 באוקטובר 1946) הוא מתעמל יפני בעבר. הוא אלוף אולימפי בעל 12 מדליות מהן 8 זהב, 3 כסף ו-1 ארד. הוא הספורטאי היפני המעוטר ביותר במדליות זהב אולימפיות ושני בכמות המדליות אחרי המתעמל טקאשי אונו (13, 5 זהב). הוא המתעמל המעוטר ביותר במדליות זהב (8) בכל הזמנים מבין הגברים, לפני ניקולאי אנדריאנוב  ובוריס שאחלין (7 כל אחד) ושמיני בכל הזמנים מבין כל הספורטאים שזכו במרב מדליות הזהב במשחקים האולימפיים.
באופן די מוזר לא זכה קאטו בתואר אישי כל שהוא באליפות העולם בהתעמלות.
ביוגרפיה

קאטו נולד במחוז ניאיגטה. הבן הצעיר מבין חמישה אחים. אחיו טאקשי קאטו אף הוא אלוף אולימפי בהתעמלות מכשירים.
באולימפיאדת מקסיקו סיטי (1968) זכה קאטו ב-4 מדליות, 3 זהב ו-1 ארד. 3 מדליות זהב בתחרות הקרב-רב אישי, בתחרות הקבוצתית ובתרגיל הקרקע ומדליית ארד בתרגיל על הטבעות. אחיו טאקשי, זכה ביחד עמו במדליית זהב קבוצתית, במדליית ארד בתרגיל הקרקע שבו הוא זכה במדליית זהב ובמקום חמישי בתרגיל הקרב רב אישי.
באולימפיאדת מינכן (1972) זכה קאטו ב-5 מדליות, 3 זהב ו-2 כסף. 3 מדליות זהב בתחרות הקרב-רב אישי פעם שנייה ברציפות, בתחרות הקבוצתית ובתרגיל על המקבילים ו-2 מדליות כסף בתרגיל על סוס הסמוכות ובתרגיל על המתח.
באליפות העולם בהתעמלות שנערכה בוארנה, בולגריה בשנת 1974 זכה קאטו במדליית זהב בתחרות הקבוצתית (571.40 נק'), לפני ברית המועצות (567.350 נק') ומזרח גרמניה (562.400 נק').
אולימפיאדת מונטריאול (1976) זכה קאטו ב-3 מדליות, 2 זהב ו-1 כסף. מדליות זהב בתחרות הקבוצתית ובתרגיל על המקבילים פעם שנייה ברציפות. מדליית כסף בתחרות הקרב-רב אישי אחרי ניקולאי אנדריאנוב מברית המועצות ולא הצליח לזכות בפעם שלישית ברציפות בתחרות זו.
תארים והישגים

בשנת 2001 זכה קאטו להיכלל בהיכל התהילה הבינלאומי בהתעמלות.
הערות שוליים

↑  סוואו קאטו באתר International Gymnastics Hall of Fame
| --- | --- |
בקרת זהויות :  CiNii: DA01942109  GND: 1266102817  NDL: 00987382  VIAF: 253940223   WorldCat (עם VIAF): 253940223
סאלח אל-עלי

| --- | --- |

סאלח אל-עלי במרד של 1919
 לידה:  1884 אל-שייח' באדר, סוריה 
 פטירה:  13 באפריל 1950 (בגיל 66 בערך) טרטוס, סוריה 
 מדינה:  סוריה 
 ידוע בשל:  מפקד המרד העלווי של 1919
 השקפה דתית:  אסלאם, עלווים 
 
השייח' סאלח אחמד אל-עלי (בערבית: الشيخ صالح أحمد العلي; נולד באל-שייח' באדר, 1884 - מת בטרטוס, 1950) היה מנהיג סורי עלווי חשוב והמפקד של המרד העלווי של 1919 מהמרידות הראשונות כנגד המנדט הצרפתי על סוריה לפני המרד הסורי הגדול.
סאלח אל-עלי נולד בשנת 1884 למשפחת נכבדים עלווים בעיר אל-שייח' באדר שבהרי אנסריה, צפון מערב סוריה. על פי מה שנמסר, הוא לחם כנגד העות'מאנים ב-1918 לפני שנסוגו מסוריה.
המרד העלווי של 1919

בשנת 1918 כבשה צרפת את אזור החוף של סוריה והחלה להתקדם לפנים הארץ. ב-15 בדצמבר 1918 כינס אל-עלי את כל נכבדי העלווים החשובים בעיר אל-שייח' באדר. אל-עלי הזהיר את הנוכחים שהצרפתים כבר כבשו את אזור החוף במטרה להפריד את האזור משאר המדינה, ושכנע אותם להתקומם ולגרש את הצרפתים מסוריה. השלטונות הצרפתיים ששמעו על הכינוס שלחו כוח צבאי לאל-שייח' באדר על מנת לאסור את אל-עלי. אל-עלי ואנשיו ארבו לכוח ותקפו אותו, והכוח הצרפתי הובס וספג 35 אבדות.
לאחר הניצחון הראשון אל-עלי ארגן את המורדים לצבא ממושמע, עם מפקדים משלו והיררכיה צבאית. המורדים נתמכו על ידי האוכלוסייה המקומית, והיו נשים שסיפקו להם מזון ושתייה ואף החליפו אותם בעבודה בשדות. אל-עלי כרת ברית עם איברהים חנאנו שהנהיג מרד בחלב, עם שבט הדנדשי שמרד בתלכלח' ועם סובחי ברכאת שהנהיג את המרד באנטיוכיה. כמו כן, קיבל אל-עלי עזרה כספית ותחמושת מכמאל אטאטורק שהיה גם הוא במלחמה נגד צרפת.
ביולי 1919, כנקמה על תקיפות הצרפתים כנגד עמדות המורדים, אל-עלי תקף מספר כפרים איסמאעילים שהיו בעלי בריתם של הצרפתים. הסכם הפסקת אש הושג בין שני הצדדים, אך הצרפתים הפרו אותו בכיבוש ושריפת הכפר קאף אל-ג'ז. אל-עלי נקם בתקיפת העיר אל-קדמוס, משם ניהלו הצרפתים את המלחמה נגדו.
מאזן הכוחות החל לנוע לטובת הצרפתים לאחר שהם כבשו את דמשק ב-24 ביולי 1920, כשהם מביסים את הצבא הארעי הסורי בקרב מייסלון. בנובמבר תכנן הגנרל אנרי גורו מערכה נגד אל-עלי ואנשיו בהרי אנסריה. הצרפתים נכנסו לאל-שייח' באדר ועצרו נכבדים עלווים רבים; אל-עלי עצמו נמלט צפונה, אך הצרפתים תפסו את כל העמדות שלו ואל-עלי נאלץ להמשיך להסתתר. בית דין צבאי שכונס בלטקיה פסק לו עונש מוות.
אל-עלי נותר במסתור עד שהגנרל גורו הכריז ב-1922 על חנינה כללית, ואל-עלי חזר לביתו ופרש מכל פעילות פוליטית עד למותו ב-13 באפריל 1950 בטרטוס.
סאלח אל-עלי נעשה לדמות מוערצת לאחר עצמאותה של סוריה. אל-עלי, בהופעתו הפומבית הראשונה לאחר 1922, היה אורח הכבוד של הנשיא שוכרי אל-קוותלי בחגיגות יום העצמאות הסורי ב-17 באפריל 1946.
הערות שוליים

1 2 3 4 5  Moubayed, Sami M. (2006). Steel & Silk: Men & Women Who Shaped Syria 1900-2000. Cune Press. pp. 363–364.
1 2 3 4  Moosa, Matti (1987). Extremist Shiites: The Ghulat Sects. Syracuse University Press. pp. 282–283
| המנדט הצרפתי בסוריה ובלבנון |
| --- | --- | --- |
| הסכמים | הסכם סייקס–פיקו (1916) • ועידת סן רמו (1920) • הסכם אנקרה (1921) • הסכם ניוקומב-פולה (1923) • חוזה העצמאות הצרפתי-סורי (1936) • גבול טורקיה–סוריה • יום העצמאות של לבנון (1943) |  |
| ישויות פוליטיות | מנהלת שטחי האויב הכבושים • הממלכה הערבית של סוריה (1920) • יצירת לבנון הגדולה (1914–1920) • לבנון הגדולה (1920–1943) • מדינת דמשק (1920–1925) • מדינת חלב (1920–1925) • מדינת העלווים (1920–1936) • מדינת ג'בל א-דרוז (1921–1936) • סנג'ק אלכסנדרטה (1921–1938) • הפדרציה הסורית (1922–1925) • מדינת סוריה (1925–1930) • הרפובליקה הסורית הראשונה (1930–1946) |  |
| עימותים צבאיים | המרד העלווי של 1919 (אנ') • מלחמת הממלכה הערבית של סוריה–צרפת (1920) • קרב מייסלון (24 ביולי 1920) • כיבוש דמשק (24 ביולי 1920) • מאורעות תל חי (1920) • מרד הנאנו (אנ') (1920–1921) • מלחמת טורקיה–צרפת (1920–1921) • המרד הסורי הגדול (1925–1927) • השביתה הכללית הסורית 1936 (אנ') • הפלנגות הנוצריות • צבא הלבאנט • המערכה בסוריה ובלבנון במלחמת העולם השנייה (1941) • משבר הלבנט (אנ') (1945) |  |
| נציבים עליונים | אנרי גורו (1920–1922) • רובר דה קה (צר') (1923–1922) • מקסים וגאן (1923–1924) • מוריס סראי (1924–1925) • אנרי דה-ז'ובנל (אנ') (1925–1926) • אנרי פונסו (אנ') (1926–1933) • דמיאן דה מרטל (אנ') (1933–1939) • גבריאל פואו (1939–1940) • ז'אן שיאפ (אנ') (1940) • אנרי פרנאן דנץ (1940–1941) • ז'ורז' קאטרו (1941–1943) • ז'אן הלו (צר') (1943) • איב שטאיינו (אנ') (1943–1944) • אטיין פול באינט (Étienne Paul Beynet, 1944–1946) |  |
| הנהגה מקומית  | האמיר פייסל בן חוסיין • הקונגרס הלאומי הסורי (1919–1920) • יוסוף אל-עזמה • סאלח אל-עלי • אדהם ח'נג'ר (אנ') • אבראהים הנאנו (אנ') • אליאס חויכ (אנ') • אמיל אדה • בשארה אל-ח'ורי • סולטאן אל-אטרש • עבד אל-רחמן שהבנדר (אנ') • חסן אל-חראט (אנ') • עיאש אל-חאג' (אנ') • אנטון סעאדה • שוכרי אל-קוותלי • האשם אל-אתאסי • הגוש הלאומי • זכי אל-ארסוזי • ריאד א-סולח |  |
פורטל צרפת צרפת
| --- | --- |
בקרת זהויות :  GND: 136159869  ISNI: 0000 0000 5556 2191  LCCN: no2006077743  VcBA: 495/263098  VIAF: 24357670   WorldCat (עם VIAF): 24357670 
היושבים משמאל לימין: שוכרי אל-קוותלי (הנשיא לעתיד), סעדאללה אל-ג'בירי (ראש הממשלה לעתיד), ריידא אל-שורבג'י (מייסד הגוש הלאומי), השייח' סאלח אל-עלי. העומדים: חאג' אדיב ח'יר ואיברהים חנאנו (מפקד המרד בחלב)
ניקוס ורטיס

| --- | --- |

ניקוס ורטיס ב-2007
 לידה:  21 באוגוסט 1976 (בן 48) חורינכם, הולנד הולנד
 שם לידה:  ניקולאוס ורטיס
 שם במה:  Νίκος Βέρτης 
 מוקד פעילות:  יוון יוון
 תקופת הפעילות:  מ-2003
 עיסוק:  זמר
 סוגה:  פופ, לאיקו
 שפה מועדפת:  יוונית מודרנית 
 כלי נגינה:  בוזוקי
 חברת תקליטים:  Heaven Music  קובלט מיוזיק
 האתר של ניקוס ורטיס
 
Nikos Vertis - October 2021, Israel (Picture by: Moshe Chitayat)
ניקוס ורטיס (ביוונית: Νίκος Βέρτης; נולד ב-21 באוגוסט 1976) הוא זמר לאיקו פופ יווני.
קורות חייו > ילדותו ונעוריו

ורטיס נולד בעיר חורינכם שבהולנד להורים ממוצא יווני. בגיל שש עבר ורטיס לגור ביוון עם משפחתו. הוא התעניין ועסק במוזיקה מגיל צעיר: בגיל שבע החל ללמוד לנגן בבוזוקי ובגיל 15 החל גם לשיר. בגיל 16 חזר להולנד למטרת לימודים שם שהה שנתיים ולאחר מכן חזר ליוון והתגייס לשירות צבאי.
קורות חייו > קשר עם ישראל

בשנת 2011 שיתף ורטיס פעולה עם הזמרת שרית חדד, וביצע עמה את הדואט "משחק החיים" (ביוונית: Εμείς οι δύο ταιριάζουμε אֵמִיס אִי דִ'יוֹ טֵרְיָזוּמֵה. תרגום מילולי: "שנינו אותו הדבר"). דואט זה כלול באלבומו השישי.
באותה השנה, בחודש אפריל, הגיע ורטיס לארץ והתארח בהופעה של חדד בהאנגר 11 במתחם נמל תל אביב. בחודש יולי של אותה השנה, הגיע פעם נוספת להופעת יחיד באותו המועדון. בנובמבר 2012 הופיע פעם נוספת עם חדד בהיכל נוקיה בתל אביב.
בנובמבר 2012 התארח הזמר בן ה-14 רועי סנדלר בהופעתו של ורטיס ביוון, וביצע איתו בדואט את השיר "כשאת איתו".
ב-24–25 ביוני 2014 הופיע ורטיס עם שרית חדד ואייל גולן במופע המשותף "פעם בחיים", באצטדיון בלומפילד. במהלך המופע, שר ורטיס שמונה משיריו ביוונית וביצע שני דואטים עם חדד ושניים עם גולן. דיסקים של המופע החל להימכר ללא אישורו של ורטיס. הוא תבע את חברות ההפקה של גולן וחדד על סך 600 אלף שקלים, ודרש לעצור את מכירת הדיסקים. הללו השיבו כי ורטיס מנסה להתנער מההסכם עליו חתמו.
ב-8 בספטמבר 2016 הופיע ורטיס פעם נוספת בהיכל מנורה מבטחים, בהופעה משותפת עם עידן רייכל, עמו ביצע שיר חדש, ושיר ביוונית ללחן של רייכל.
ב-21 ביוני 2018 הופיע ורטיס בהיכל מנורה מבטחים, ואירח את הזמר שלומי שבת.
ב-19 וב-20 ביוני 2019 הופיע ורטיס בהיכל מנורה מבטחים, ואירח את הזמר איתי לוי.
ב-19 באוקטובר 2021 הופיע ורטיס בהיכל מנורה מבטחים, ואירח את הזמר עידן חביב.